Document ID: /roh_data/filtered/fineweb-2-filterrobots_roh.jsonl.gz/47577

Ils Stadis Unids da l'America van sin confruntaziun. Els han sistì ils discurs cun la Russia per in armistizi en Siria. Quai ha il ministeri american da l'exteriur dà enconuschent a Washington. Anc avant aveva l'USA adina puspè crititgà las attatgas ord l'aria da la Russia en Siria. L'USA rinfatscha a la Russia d'era tutgar persunas civilias en il pajais ch'è en guerra burgaisa.
Il pledader dal State Departement John Kirby ha pretendì che Moscau e la regenza siriana dal president Baschar al-Assad hajan rinforzà las attatgas sin miras civilas en Siria. En la citad nord-siriana d'Aleppo hai dà ils davos dis adina puspè attatgas ord l'aria sin ospitals.
RR novitads 22.00